CELEX: 32021D0826
Language: fi
Date: 2021-05-17 00:00:00
Title: Komission päätös (EU) 2021/826, annettu 17 päivänä toukokuuta 2021, Belgian vastauksena Kreikan muuttoliikekriisin hoitamista varten pyytämään apuun tuomille tavaroille myönnettävästä tuontitullittomuudesta ja arvonlisäverovapautuksesta (tiedoksiannettu numerolla C(2021) 3274) (Ainoastaan hollannin-, kreikan- ja ranskankieliset tekstit ovat todistusvoimaiset)

25.5.2021   
               
               
                  FI
               
               
                  Euroopan unionin virallinen lehti
               
               
                  L 184/1
               
            
         KOMISSION PÄÄTÖS (EU) 2021/826,
         annettu 17 päivänä toukokuuta 2021,
         Belgian vastauksena Kreikan muuttoliikekriisin hoitamista varten pyytämään apuun tuomille tavaroille myönnettävästä tuontitullittomuudesta ja arvonlisäverovapautuksesta
         
            
               (tiedoksiannettu numerolla C(2021) 3274)
            
         
         (Ainoastaan hollannin-, kreikan- ja ranskankieliset tekstit ovat todistusvoimaiset)
         EUROOPAN KOMISSIO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon direktiivin 2006/112/EY 143 artiklan b ja c alakohdan soveltamisalasta vapautettaessa tietty tavaroiden lopullinen maahantuonti arvonlisäverosta 19 päivänä lokakuuta 2009 annetun neuvoston direktiivin 2009/132/EY (1) ja erityisesti sen 53 artiklan ensimmäisen kohdan,
         ottaa huomioon yhteisön tullittomuusjärjestelmän luomisesta 16 päivänä marraskuuta 2009 annetun neuvoston asetuksen (EY) N:o 1186/2009 (2) ja erityisesti sen 76 artiklan ensimmäisen kohdan,
         sekä katsoo seuraavaa:
         
                     (1)
                  
                  
                     Kreikka esitti 2 päivänä maaliskuuta 2020 Euroopan parlamentin ja neuvoston päätöksen N:o 1313/2013/EU (3) 15 artiklassa tarkoitetun avunpyynnön pitkittyneen muuttoliikekriisin vuoksi.
                  
               
                     (2)
                  
                  
                     Vastauksena Kreikan pyyntöön Belgian puolustusministeriö, joka on asetuksen (EY) N:o 1186/2009 74 artiklassa ja direktiivin 2009/132/EY 51 artiklassa tarkoitettu valtion elin, toi 6 päivänä maaliskuuta 2020 hätäapuvälineitä ja muita tarvittavia tarvikkeita ja lähetti ne Kreikkaan, jotta ne jaettaisiin turvapaikanhakijoille ja maahantulijoille tai annettaisiin heidän käyttöön.
                  
               
                     (3)
                  
                  
                     Odotettaessa ilmoitusta komission päätöksestä Belgia antoi luvan asetuksen (EY) N:o 1186/2009 76 artiklan toisessa kohdassa ja direktiivin 2009/132/EY 53 artiklan toisessa kohdassa tarkoitettuun tavaroista kannettavien tuontitullien ja arvonlisäveron, jäljempänä ’alv’, lykkäämiseen.
                  
               
                     (4)
                  
                  
                     Belgia pyysi 23 päivänä maaliskuuta 2020, että Kreikkaan toimitetuille tavaroille myönnettäisiin tuontitullittomuus ja alv-vapautus. Belgia antoi komissiolle yksityiskohtaisen luettelon, jossa ilmoitetaan tuontitulleitta ja alv:stä vapautettuina tuotujen, Kreikkaan lähetettyjen tavaroiden luonne ja määrät.
                  
               
                     (5)
                  
                  
                     Belgian pyyntöä myöntää Kreikkaan toimitetuille tavaroille tuontitullittomuus ja vapautus alv:stä pidetään asetuksen (EY) N:o 1186/2009 76 artiklan ensimmäisessä kohdassa ja direktiivin 2009/132/EY 53 artiklan ensimmäisessä kohdassa tarkoitettuna kyseisen jäsenvaltion esittämänä pyyntönä, kun otetaan huomioon se, että Kreikka esitti avunpyynnön ja Belgia vastasi siihen päätöksen N:o 1313/2013/EU 15 artiklan mukaisesti.
                  
               
                     (6)
                  
                  
                     Humanitaarinen kriisi, joka edellyttää kiireellisesti muiden jäsenvaltioiden apua kasvaneiden turvapaikanhakija- ja maahantulijamäärien suojelemiseksi talviaikana, ja siitä johtuvat äärimmäiset haasteet aiheuttavat asetuksen (EY) N:o 1186/2009 XVII luvun C jaksossa ja direktiivin 2009/132/EY VIII osaston 4 luvussa tarkoitetun katastrofin.
                  
               
                     (7)
                  
                  
                     Sen vuoksi on aiheellista myöntää Belgialle asetuksen (EY) N:o 1186/2009 74 artiklassa kuvattuihin tarkoituksiin tuoduille tavaroille tuontitullittomuus ja direktiivin 2009/132/EY 51 artiklassa kuvattuihin tarkoituksiin tuoduille tavaroille vapautus alv:stä.
                  
               
                     (8)
                  
                  
                     Kreikka vahvisti 22 päivänä lokakuuta 2020 komissiolle ottaneensa vastaan Belgian toimittamassa yksityiskohtaisessa luettelossa tarkoitetut tavarat. Se ilmoitti, että Kreikan kansalaisten suojelun ministeriön pelastuspalvelusta vastaava pääsihteeristö on nimetty edellä mainittujen tavaroiden vastaanottajaksi, joka jakaa ne maahantulijoille ja turvapaikanhakijoille tai antaa ne vastikkeetta heidän käyttöönsä. Lisäksi Kreikka totesi, että asianmukaiset toimenpiteet on toteutettu sen varmistamiseksi, että edellä mainittujen tavaroiden osalta noudatetaan asetuksen (EY) N:o 1186/2009 78–80 artiklaa sekä direktiivin 2009/132/EY 55–57 artiklaa.
                  
               
                     (9)
                  
                  
                     Sen vuoksi Belgian 6 päivänä maaliskuuta 2020 tuomille, Kreikkaan siirrettäviksi tarkoitetuille tavaroille olisi myönnettävä tuontitullittomuus ja vapautus alv:stä.
                  
               
                     (10)
                  
                  
                     Jäsenvaltioita kuultiin 11 päivänä helmikuuta 2021 asetuksen (EY) N:o 1186/2009 76 artiklan ja direktiivin 2009/132/EY 53 artiklan mukaisesti,
                  
               ON HYVÄKSYNYT TÄMÄN PÄÄTÖKSEN:
         
            1 artikla
            Tavarat vapautetaan asetuksen (EY) N:o 1186/2009 2 artiklan 1 kohdan a alakohdassa tarkoitetuista tuontitulleista ja direktiivin 2009/132/EY 2 artiklan 1 kohdan a alakohdassa tarkoitetun maahantuonnin yhteydessä kannettavasta alv:stä, kun seuraavat edellytykset täyttyvät:
            
                        a)
                     
                     
                        Kreikan kansalaisten suojelun ministeriön pelastuspalvelusta vastaavan pääsihteeristön on tarkoitus jakaa tavarat turvapaikanhakijoille ja maahantulijoille ja antaa ne vastikkeetta heidän käyttöönsä;
                     
                  
                        b)
                     
                     
                        tavarat täyttävät asetuksen (EY) N:o 1186/2009 75 ja 78–80 artiklassa sekä direktiivin 2009/132/EY 52 ja 55–57 artiklassa säädetyt vaatimukset;
                     
                  
                        c)
                     
                     
                        Kreikka on toteuttanut asianmukaiset toimenpiteet sen varmistamiseksi, että tämän päätöksen soveltamisalaan kuuluvien tuontitavaroiden osalta noudatetaan asetuksen (EY) N:o 1186/2009 78–80 artiklaa sekä direktiivin 2009/132/EY 55–57 artiklaa.
                     
                  
         
            2 artikla
            Edellä olevaa 1 artiklaa sovelletaan Belgian 6 päivänä maaliskuuta 2020 tuomiin tavaroihin, jotka toimitettiin myöhemmin Kreikkaan vastauksena avunpyyntöön, jonka Kreikka oli esittänyt 2 päivänä maaliskuuta 2020 päätöksen N:o 1313/2013/EU 15 artiklan mukaisesti.
         
         
            3 artikla
            Tämä päätös on osoitettu Belgian kuningaskunnalle ja Helleenien tasavallalle.
         
         
            Tehty Brysselissä 17 päivänä toukokuuta 2021.
            
               
                  Komission puolesta
               
               Paolo GENTILONI
               
                  Komission jäsen
               
            
         
         
            (1)  EUVL L 292, 10.11.2009, s. 5.
         
            (2)  EUVL L 324, 10.12.2009, s. 23
         
         
            (3)  Euroopan parlamentin ja neuvoston päätös N:o 1313/2013/EU, annettu 17 päivänä joulukuuta 2013, unionin pelastuspalvelumekanismista (EUVL L 347, 20.12.2013, s. 924).